open-index/open-wikipedia-markdown huggingface dataset:
தகவல் மற்றும் ஒளிபரப்பு அமைச்சகம், இந்தியா

**இந்தியத் தகவல் மற்றும் ஒளிபரப்பு அமைச்சகம்**, (*Ministry of Information and Broadcasting (India)*), இந்திய அரசின் அமைச்சகங்களில் ஒன்றாகும். இதன் அமைச்சர் அனுராக் தாகூர் மற்றும் இணை அமைச்சர் எல். முருகன் ஆவார். இந்திய அரசின் ஒலி-ஒளிபரப்புப் பிரிவான பிரசார் பாரதி மற்றும்  இந்தியத் திரைப்படத் தணிக்கை குழு இந்த அமைச்சகத்தின் கீழ் செயல்படுகிறது.

## தகவல் மற்றும் ஒலிபரப்பு அமைச்சகத்தின் செயல்பாடுகள்
* தூர்தர்ஷன் மற்றும் ஆகாஷ்வாணி மூலம் மக்களுக்கு செய்திச் சேவைகள் வழங்குதல்
* திரைப்படங்களின் இறக்குமதி மற்றும் ஏற்றுமதி.
* திரைப்படத் துறையின் வளர்ச்சி மற்றும் ஊக்குவிப்பு.
* திரைப்பட விழாக்கள் மற்றும் கலாச்சார பரிமாற்றங்களின் அமைப்பு.
* விளம்பரம் மற்றும் காட்சி விளம்பர இயக்குநரகம்
* இந்திய அரசாங்கத்தின் கொள்கைகளை முன்வைப்பதற்கும், அரசாங்கக் கொள்கைகள் பற்றிய கருத்துக்களைப் பெறுவதற்கும், பத்திரிகை உறவுகளைக் கையாள்வதற்கு பத்திரிகை தகவல் பணியகம் உதவுகிறது
* பத்திரிகை நிர்வாகம் மற்றும் புத்தகங்கள் பதிவு சட்டம் மற்றும் 1867 செய்தித்தாள்கள் தொடர்பான சட்டங்களை நடைமுறைப்படுத்தல்
* தேசிய முக்கியத்துவம் வாய்ந்த விஷயங்களில் வெளியீடுகள் மூலம் இந்தியாவைப் பற்றிய தகவல்களை நாட்டிற்கு உள்ளேயும் வெளியேயும் பரப்புதல்.
* அமைச்சின் ஊடகப் பிரிவுகள் தங்கள் பொறுப்புகளை நிறைவேற்ற உதவுவதற்கு ஆராய்ச்சி, குறிப்பு மற்றும் பயிற்சி.
* பொது நலன் சார்ந்த பிரச்சனைகளில் தகவல் விளம்பர பிரச்சாரங்களுக்கு தனிப்பட்ட தொடர்பு மற்றும் பாரம்பரிய நாட்டுப்புற கலை வடிவங்களைப் பயன்படுத்துதல்.
* தகவல் மற்றும் வெகுஜன ஊடகத் துறையில் சர்வதேச ஒத்துழைப்பு.

## அமைப்புகள்
### தன்னாட்சி அமைப்புகள்
* பிரசார் பாரதி
* தூர்தர்ஷன்
* ஆகாஷ்வாணி
### பிற அமைப்புகள்
* பிஎஸ்என்எல் 
* அனைத்திந்திய வானொலி கண்காணிப்பு பணியகம்
* சமூக வானொலி நிலையங்கள்
* தனியார் தொலைக்காட்சிகள் ஒழுங்குமுறை
* வீட்டிற்கு நேரடியாக தொலைக்காட்சி ஒளிபரப்பு (*DTH*)
* இணைய நெறிமுறை தொலைக்காட்சி (*IPTV*)
* உலகம் முழுவதும் வானொலி மற்றும் தொலைக்காட்சி உரிமம் வழங்கும் அமைப்பு

## பயிற்சி நிறுவனங்கள்
* திரைப்படம் மற்றும் தொலைக்காட்சி கல்லூரி (இந்தியா), புனே
* சத்தியஜித்ரே திரைப்படம் & தொலைக்காட்சி நிறுவனம்,  அகர்தலா, திரிபுரா 
* இந்திய மக்கள் தொடர்பு நிறுவனம்

## தகவல் தொடர்பு மற்றும் விளம்பரம்
* விளம்பரம் மற்றும் காட்சி விளம்பர இயக்குநரகம் (*DAVP*)
* மத்தியத் தகவல் பணியகம் (*CBC*)
* கள விளம்பர இயக்குனரகம்
* புகைப்பட பிரிவு
* வெளியீடுகள் பிரிவு
* ஆராய்ச்சி குறிப்பு மற்றும் பயிற்சி பிரிவு
* பாடல் மற்றும் நாடகப் பிரிவு
* இந்தியச் செய்தித்தாள்களின் பதிவாளர் அலுவலகம் (RNI)
* இந்தியப் பத்திரிகையாளர் மன்றம் 
* பத்திரிகை தகவல் பணியகம்
* மக்கள் தொடர்பு நிறுவனம், இந்தியா (*IIMC*)

## திரைப்படத் தணிக்கை, மேல்முறையீடு மற்றும் வளர்ச்சி
* இந்தியத் திரைப்படத் தணிக்கை குழு
* திரைப்பட சான்றிதழ் மேல்முறையீட்டு தீர்ப்பாயம்
* தேசிய திரைப்பட வளர்ச்சிக் கழகம்

## இதனையும் காண்க
* இந்திய அரசின் அமைச்சகங்கள்

## மேற்கோள்கள்

## வெளி இணைப்புகள்
* தகவல் மற்றும் ஒளிபரப்பு அமைச்சகத்தின் இணையதளம்

பகுப்பு:இந்திய அமைச்சகம்
பகுப்பு:தகவல் மற்றும் ஒளிபரப்பு அமைச்சகம்
தொழிலாளர் மற்றும் வேலைவாய்ப்பு அமைச்சகம், இந்தியா

**தொழிலாளர் மற்றும் வேலைவாய்ப்பு அமைச்சகம்**, இந்திய அரசின் அமைச்சகங்களில் ஒன்றாகும். இது இந்திய அரசாங்கத்தின் பழமையான மற்றும் மிக முக்கியமான அமைச்சகங்களில் ஒன்றாகும். இதன் மூத்த அமைச்சர் பூபேந்தர் யாதவ் மற்றும் இணை அமைச்சர் இராமேஷ்வர் தெலி ஆவார். 

இந்த அமைச்சகம் பொதுவாக தொழிலாளர் சட்டங்கள் மற்றும் ஒரு தொழிலாளர்களின் சமூக பாதுகாப்பு தொடர்பான சட்டங்களை அமலாக்குவதற்கு பொறுப்பாகும்.  அதிக உற்பத்தி மற்றும் உற்பத்தித்திறனுக்கான ஆரோக்கியமான பணிச்சூழலை உருவாக்குவதற்கும், தொழில் திறன் பயிற்சி மற்றும் வேலைவாய்ப்பை மேம்படுத்துவதற்கும் ஒருங்கிணைப்பதற்கும் இந்த அமைச்சகம் நோக்கமாக கொண்டுள்ளது. இருப்பினும் திறன் மேம்பாட்டுப் பொறுப்புகள், தொழில்துறை பயிற்சி மற்றும் பயிற்சிப் பொறுப்புகளை 9 நவம்பர் 2014 முதல் திறன் மேம்பாடு மற்றும் தொழில்முனைவு அமைச்சகத்திற்கு மாற்றப்பட்டன. வேலை வழங்குபவர்களுக்கும், வேலை தேடுபவர்களுக்கும் இடையிலான இடைவெளியைக் குறைக்க உதவும் வகையில் 20 சூலை 2015 அன்று அமைச்சகம் தேசிய வேலைவாய்ப்பு சேவை இணையதளத்தை அறிமுகப்படுத்தியது.

## செயல்பாடுகள்
* தொழிலாளர் கொள்கை மற்றும் சட்டம் வகுத்தல்
* தொழிலாளர்களின் பாதுகாப்பு, ஆரோக்கியம் மற்றும் நலன்களை பேணுதல்
* தொழிலாளர் சமூக பாதுகாப்பு வசதிகளை செய்து கொடுத்தல்
* பெண்கள் மற்றும் குழந்தைத் தொழிலாளர்கள் போன்ற சிறப்பு இலக்கு குழுக்களுடன் தொடர்புடைய கொள்கைகளை வகுத்தல்
* தொழில்துறை உறவுகள் மற்றும் மத்திய அரசின் தொழிலாளர் சட்டங்களை அமல்படுத்துதல்
* மத்திய அரசின் தொழில்துறை தீர்ப்பாயங்கள் மற்றும் தொழிலாளர் நீதிமன்றங்கள் மற்றும் தேசிய தொழில்துறை தீர்ப்பாயங்கள் மூலம் தொழில் தகராறுகளை தீர்ப்பது
* தொழிலாளர் கல்வி
* தொழிலாளர் மற்றும் வேலைவாய்ப்பு புள்ளிவிவரங்கள் பெறுதல்
* வெளிநாட்டில் வேலைக்காக தொழிலாளர் குடியேற்றம்
* வேலைவாய்ப்பு சேவைகள் மற்றும் தொழில் பயிற்சி
* மத்திய தொழிலாளர் மற்றும் வேலைவாய்ப்பு சேவைகளின் நிர்வாகம்
* தொழிலாளர் மற்றும் வேலை விஷயங்களில் சர்வதேச ஒத்துழைப்பு

## அமைப்பு
### இணைக்கப்பட்ட அலுவலகங்கள்
* வேலைவாய்ப்பு பொது இயக்குநரகம்
* தலைமை தொழிலாளர் ஆணையர் அலுவலகம்
### துணை அலுவலகங்கள்
* சுரங்க பாதுகாப்பு இயக்குநரகம்
* தொழிலாளர் நல ஆணையம்
### சட்டப்பூர்வ அமைப்புகள்
* தொழிலாளர் அரசு காப்பீட்டு நிறுவனம்
* தொழிலாளர் வருங்கால வைப்பு நிதி அமைப்பு
* நேஷனல் இன்ஸ்டிடியூட் ஃபார் கேரியர் சர்வீசஸ் 
* வி. வி. கிரி தேசிய தொழிலாளர் நிறுவனம்
* தொழிலாளர் கல்விக்கான மத்திய வாரியம்
## தன்னாட்சி அமைப்புகள்
* மத்திய அரசின் தொழில்துறை தீர்ப்பாயங்கள் மற்றும் தொழிலாளர் நீதிமன்றங்கள்
* மத்திய தொழிலாளர் நிறுவனம்
## இதனையும் காண்க
* இந்திய அரசின் அமைச்சகங்கள்
## மேற்கோள்கள்

## வெளி இணைப்புகள்
* தொழிலாளர் மற்றும் வேலைவாய்ப்பு அமைச்சகத்தின் இணையதளம்
பகுப்பு:இந்திய அரசு அமைப்புகள்
சிங்கக்குட்டி (2008 திரைப்படம்)

**சிங்கக்குட்டி** என்பது 2008 ஆம் ஆண்டு வெளிவந்த இந்திய தமிழ் மொழித் திரைப்படமாகும். இத்திரைப்படத்தை ஏ. வெங்கடேஷ் எழுதி இயக்கியிருந்தார்.‌

சிவாஜி தேவ், கவுரி முன்ஜால், விவேக், அனல் அரசு, சரண்யா பொன்வண்ணன் ஆகியோர் முக்கிய கதாபாத்திரங்களில் நடித்திருக்கின்றனர். இவர்களுடன் மாளவிகா, சுஜா வருணீ ஆகியோர் சிறப்பு தோற்றங்களில் நடித்திருந்தனர்.

## கதை
புதுமுகம் சிவாஜியின் அம்மா, தங்கை, காதலி மூவரையும் கடத்தி வைத்துக்கொண்டு, அவரை மீனாட்சியம்மன் கோயிலில் வெடிகுண்டு வைக்கச் சொல்லி மிரட்டுகிறார் எதிர்நாயகன்.‌ 

## நடிகர்கள்
* சிவாஜி தேவ் - கதிர் 
*கவுரி முன்ஜால் - அஞ்சலி 
*விவேக் - பாலு
*அவினாசு
*அனல் அரசு - முத்து பாண்டி
*சரண்யா பொன்வண்ணன்
*மாளவிகா - நடிகையாக சிறப்புத் தோற்றம்
*சுஜா வருணீ - சிறப்புத் தோற்றம்

## ஆதாரங்கள்

## வெளி இணைப்புகள்
*

பகுப்பு:மதுரைக்களத் திரைப்படங்கள்
பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
சிவாஜி தேவ்

**சிவாஜி தேவ்** (பிறப்பு 20 செப்டம்பர் 1989) என்பவர் தமிழ்த் திரைப்பட நடிகர் ஆவார். இவர் பிரபல தமிழ் நடிகர் சிவாஜி கணேசனின் பேரன் ஆவார். இவர் 2008 இல் வெங்கடேஷ் இயக்கத்தில் *[[சிங்கக்குட்டி (2008 திரைப்படம்)|சிங்கக்குட்டி]]* என்ற படத்தில் அறிமுகமானார். சிவாஜி தேவ் என்ற தனது பெயரை சிவக்குமார் என மாற்றம் செய்துகொண்டு படத்தில் நடித்து வருகிறார்.

## குடும்பம்
சிவாஜி தேவ் பிரபல திரைப்படத் தயாரிப்பாளர் ராம்குமார் கணேசன் என்பவரின் மகன் ஆவார். இவருடைய தாயார் மீனாட்சியின் சகோதரி பிரபல நடிகை ஸ்ரீபிரியா ஆவார். இவர் நடிகை சுஜா வருணீ என்பவரை திருமணம் செய்து கொண்டார். இத்தம்பதிகளுக்கு அத்வார்த் என்ற மகன் உள்ளார்.

## திரைப்படங்கள்

### தொலைக்காட்சி

### வலைதள நாடகங்கள்

## ஆதாரங்கள்

## வெளி இணைப்புகள்
* காதலர் தின ஸ்பெஷலாக சுஜா வருணியின் ஆட்டம்

பகுப்பு:வாழும் மக்கள்
பகுப்பு:சென்னை திரைப்படத் தயாரிப்பாளர்கள்
பகுப்பு:தமிழ்த் திரைப்பட நடிகர்கள்
பகுப்பு:1989 பிறப்புகள்
பகுப்பு:சென்னை நடிகர்கள்
உஷா சின்கா (வைசாலி)

**உஷா சின்கா** (*Usha Sinha*) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் ஜனதா தளம் கட்சி உறுப்பினர் ஆவார். பீகார் மாநிலம் வைசாலி மக்களவைத் தொகுதியிலிருந்து இந்திய நாடாளுமன்றத்தின் கீழவையான மக்களவைக்கு உறுப்பினராகத் தேர்ந்தெடுக்கப்பட்டார். இருப்பினும் இவர் சந்திரசேகர் தலைமையில் பிரிந்து சென்று மத்திய சுற்றுலாத்துறை அமைச்சரானார். இவர் 1991 தேர்தலில் இந்தியத் தேசிய காங்கிரசு வேட்பாளராகப் போட்டியிட்டு ஷீயோ சரண் சிங்கிடம் தோற்றார்.

## மேற்கோள்கள்


## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:வாழும் மக்கள்
பகுப்பு:1946 பிறப்புகள்
பகுப்பு:9வது மக்களவை உறுப்பினர்கள்
பகுப்பு:பீகார் அரசியல்வாதிகள்
குலாம் அலி கட்டானா

**குலாம் அலி கட்டானா** (*Ghulam Ali Khatana*) என்பவர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் இந்திய நாடாளுமன்ற மேலவையான மாநிலங்களவையின் நியமன உறுப்பினர் ஆவார். இவர் பாரதிய ஜனதா கட்சியின் ஜம்மு & காஷ்மீர் பிரிவின் செயலாளராகவும் செய்தித் தொடர்பாளராகவும் பணியாற்றுகிறார்.

## மேற்கோள்கள்


பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மாநிலங்களவை நியமன உறுப்பினர்கள்
நரேன் பிரசாத் குப்தா

**நரேன் பிரசாத் குப்தா** *(Narain Prasad Gupta)*  என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். மத்தியப் பிரதேசத்தினைச் சேர்ந்த இவர் இந்திய நாடாளுமன்ற மேலவையான மாநிலங்களவை உறுப்பினராகப் பணியாற்றினார். இவர் ஜன சங்கத்தினை நிறுவியவர்களுள் ஒருவராவார். மேலும் பாரதிய ஜனதா கட்சி அரசியல்வாதி ஆவார். குப்தா பிப்ரவரி 8, 2013 அன்று போபாலில் தனது 89ஆவது அகவையில் காலமானார்.

## மேற்கோள்கள்

பகுப்பு:2013 இறப்புகள்
பகுப்பு:மாநிலங்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மத்தியப் பிரதேச அரசியல்வாதிகள்
சாமுண்டேசுவரி சட்டமன்றத் தொகுதி

thumb|மைசூர் மாவட்டத்தின் சட்டமன்றத் தொகுதிகள்
**சாமுண்டேசுவரி சட்டமன்றத் தொகுதி** (*Chamundeshwari Assembly constituency*) என்பது கருநாடகாவின் 224 சட்டமன்றத் தொகுதிகளில் ஒன்றாகும். இது மைசூர் மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

## தேர்தல் முடிவுகள்

### 2018

## மேலும் பார்க்கவும்
கர்நாடக சட்டப் பேரவையின் தொகுதிகளின் பட்டியல்

## மேற்கோள்கள்
https://www.firstpost.com/politics/karnataka-election-results-siddaramaiahs-arrogance-lost-the-plot-former-cm-scraped-one-narrow-win-one-loss-4471821.html

பகுப்பு:மைசூர் மாவட்டம்
பகுப்பு:கர்நாடக சட்டமன்றத் தொகுதிகள்
ராம்குமார் கணேசன்

**ராம்குமார் கணேசன்** (பிறப்பு 12 ஜனவரி 1955) என்பவர் ஓர் இந்திய திரைப்படத் தயாரிப்பாளர் மற்றும் நடிகர் ஆவார். இவர் பிரபல நடிகர் சிவாஜி கணேசனின் மூத்த மகனும், நடிகர் பிரபு, சாந்தி மற்றும் தேன்மொழி ஆகியோரின் மூத்த சகோதரரும் ஆவார். இவர் சிவாஜி புரொடக்சன்ஸ் என்ற திரைப்படத் தயாரிப்பு நிறுவனத்தின் தலைவராக உள்ளார்.

சிவாஜி புரொடக்சன்ஸ் பல்வேறு திரைப்படங்களைத் தயாரித்துள்ளது. இவர் விவேகானந்தா கல்லூரியில் வணிக நிர்வாகத்தில் பட்டம் பெற்றார்.

ராம்குமார் கண்ணம்மாள் என்பவரை திருமணம் செய்து கொண்டார். இத்தம்பதிகளுக்கு துஷ்யந்த், தர்ஷன் - ரிஷ்யன் என்ற இரட்டையர்கள் என மூன்று மகன்கள் உள்ளனர். மூவரும் தமிழ் திரையுலகில் நாயகர்களாக சில திரைப்படங்களில் நடித்துள்ளனர்.

## திரைப்படவியல்

## ஆதாரங்கள்

பகுப்பு:வாழும் மக்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:சென்னை திரைப்படத் தயாரிப்பாளர்கள்
பகுப்பு:தமிழ் நடிகர்கள்
பகுப்பு:சென்னை நடிகர்கள்
பகுப்பு:1952 பிறப்புகள்
சரண் (இயக்குநர்)

**சரண்** (*Saran*) என்று அழைக்கப்படும் கே. வி. சரவணன் தமிழ்த் திரைப்பட இயக்குநரும், தயாரிப்பாளரும் ஆவார். இவர் இயக்குநர் கே. பாலச்சந்தரிடம் துணை இயக்குநராகப் பணியாற்றினார். *ஜெமினி புரொடக்சன்சு* என்ற தயாரிப்பு நிறுவனம் மூலமாக திரைப்படத் தயாரிப்பாளராகவும் சில படங்களைத் தயாரித்துள்ளார்.

சரண், சுபா என்ற பெண்ணை திருமணம் செய்து கொண்டார். இத்தம்பதிகளுக்கு சஞ்சனா, சஞ்சித் என்ற இரு குழந்தைகள் உள்ளனர். 
சரணின் தம்பி கே. வி. குகன் தமிழ்த் திரையுலகில் ஒளிப்பதிவாளராகப் பணியாற்றுகிறார். 

## திரைப்படத்துறை

## மேற்கோள்கள்

## வெளி இணைப்புகள்
* Saran at the Society Promoting Indian Cinematic Entertainment

பகுப்பு:கோவை மக்கள்
பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:1966 பிறப்புகள்
மலேசிய தீயணைப்பு மீட்பு துறை

**மலேசிய தீயணைப்பு மீட்பு துறை** (மலாய்: *Jabatan Bomba dan Penyelamat Malaysia* (**JBPM**); ஆங்கிலம்: *Fire and Rescue Department of Malaysia*); என்பது மலேசிய உள்ளூராட்சி மேம்பாட்டு அமைச்சின் (*Ministry of Local Government Development Malaysia*) கீழ் செயல்படும் மலேசிய அரசாங்கத்தின் ஓர் அரசு நிறுவனமாகும்.

பொதுவாக *போம்பா* (*Bomba*) என்று அழைக்கப்படும் இந்தத் துறை, தீயணைப்பு (*Firefighting*) மற்றும் தொழில்நுட்ப மீட்புப் பணிகளுக்கு (*Technical Rescue*) பொறுப்பான துறையாக விளங்குகிறது.

**போம்பா** (*Bomba*) எனும் மலாய் மொழி சொல்லானது; போர்த்துகீசிய சொல்லான *போம்பிரோசு* (*Bombeiros*) எனும் சொல்லில் இருந்து உருவானது; அதாவது 'தீயணைப்பாளர்கள்' என்று பொருள்படும்.

## வரலாறு

மலேசியாவில் தீயணைப்புச் சேவைகள் 1883-இல் தொடங்கியது. இந்தச் சேவை முதன்முதலில் சிலாங்கூரில் 15 பணியாளர்களுடன் தொடங்கப்பட்டது. அப்போது அதன் தலைவர் எச்.எப். பெல்லாமி H.F. Bellamy. இரண்டாம் உலகப் போருக்கு பிறகு, கோலாலம்பூரில் பிளைட் செர்மன் (*Flight Lt. W.J. German*) என்பவரின் தலைமையில் மலாயன் யூனியன் தீயணைப்பு சேவைகள் (*Malayan Union Fire Services*) எனும் தீயணைப்புச் சேவை உருவாக்கப்பட்டது.
 
மலேசியா கூட்டமைப்பு ஒப்பந்தத்திற்கு (*Malaysia Federation Agreement*) பிறகு தீயணைப்பு சேவைகள் மாநில அரசுகளின் பொறுப்பாக மாறியது. அதன் பின்னர் 1 சனவரி 1976- இல் நடுவண் அரசாங்கத்தில் ஒரு துறையாக ஒருங்கிணைக்கப்பட்டது.

### மலேசிய தீயணைப்பு சேவைகள் துறை

அதே காலக் கட்டத்தில் வீட்டுவசதி மற்றும் உள்ளாட்சி அமைச்சின் (*Ministry of Housing and Local Government*) கீழ் ஒரு துறையாகவும் கொண்டு வரப்பட்டது. பின்னர் 15 மே 1981-இல் மலேசிய தீயணைப்பு சேவைகள் துறை (*Malaysian Fire Services Department*) எனும் ஒரு புதிய பெயரைப் பெற்றது. 

## மேற்கோள்கள்

## மேலும் காண்க
* மலேசிய ஒப்பந்தம்
* மலேசிய உள்ளூராட்சி மேம்பாட்டு அமைச்சு

## வெளி இணைப்புகள்

* 
* 

பகுப்பு:மலேசிய அரசு‎ 
பகுப்பு:மலேசிய அமைப்புகள்
பகுப்பு:மலேசிய நிறுவனங்கள்
பஞ்சாயத்து ராஜ் அமைச்சகம், இந்தியா

**பஞ்சாயத்து ராஜ் அமைச்சகம்** என்பது இந்திய அரசின் அமைச்சகங்களில் ஒன்றாகும். இது பஞ்சாயத்து ராஜ் தொடர்பான அனைத்து விடயங்களையும் மேற்பார்வையிடுகிறது. மறைந்த இந்தியப் பிரதமர் இராஜீவ் காந்தியின் கனவுத் திட்டமான பஞ்சாயத்து ராஜ் அமைச்சகம் புதிதாக மே 2004இல் நிறுவப்பட்டது. இதன் தற்போதைய மூத்த அமைச்சர் கிரிராஜ் சிங் மற்றும் இணை அமைச்சர் கபில் பாட்டீல் ஆவார். 

இதன் பணி ஊரகச் சாலைகள், நடைபாதைகள், பாலங்கள், வடிகால் அமைப்புகள், பூங்காக்கள், குழாய் நீர் வசதிகள், தெரு விளக்குகள் மற்றும் கட்டுமானம் போன்ற குடிமைத் திட்டங்களுக்காக கிராமப்புற ஊராட்சி ஒன்றியம் மற்றும் கிராம ஊராட்சி அமைப்புகளுக்கு மானியங்கள் வழங்குகிறது. 

பஞ்சாயத்து ராஜ் அமைப்பில் அதிகாரங்களும் செயல்பாடுகளும் மத்திய, மாநில அரசுகளிடையே பிரிக்கப்படுகிறது. 1993இல் இந்திய அரசியலமைப்பின் 73 மற்றும் 74 வது திருத்தச் சட்டம் நிறைவேற்றப்பட்டதன் மூலம், அதிகாரங்கள் மற்றும் செயல்பாடுகளின் பகிர்வு கிராம பஞ்சாயத்து மற்றும் பேரூராட்சி, நகராட்சி மற்றும் மாநகராட்சிகளுக்கு இடையே  மாற்றப்பட்டது. இந்தியா அதன் கூட்டாட்சி அமைப்பில் தற்போது மூன்று அடுக்கு அரசாங்கங்களைக் கொண்டுள்ளது.

## அமைச்சகத்தின் செயல்பாடுகள்
பஞ்சாயத்து ராஜ் அமைச்சகம், அரசியலமைப்பு 73வது திருத்தச் சட்டம், பஞ்சாயத்துகள் (பட்டியலிடப்பட்ட பகுதிகளின் விரிவாக்கம்) சட்டம் 1996இன் விதிகளை செயல்படுத்துவதற்கும், கண்காணிப்பதற்கும் பொறுப்பாகும்.

## மின்-பஞ்சாயத்து
இந்திய அரசு 2006இல் தேசிய மின் ஆளுமைத் திட்டத்தை (NeGP) அறிமுகப்படுத்தியது. இத்திட்டமானது "அனைத்து அரசாங்க சேவைகளை அவரது ஊராட்ட்சி ஒன்றியத்தில் உள்ள சாமானியர்களுக்கு, பொதுவான சேவை வழங்கல் நிலையங்கள் மூலம் அணுகுவதற்கும், சாதாரண மனிதனின் அடிப்படைத் தேவைகளை நிறைவேற்றும் வகையில் மலிவு விலையில் அத்தகைய சேவைகளின் செயல்திறன், வெளிப்படைத்தன்மை மற்றும் நம்பகத்தன்மையை உறுதி செய்வது" ஆகும். e- பஞ்சாயத்து என்பது இயந்திரப் பயன்முறை திட்டத்தில் (MMP) ஒன்றாகும். இது தற்போது கிராமப்புற இந்தியாவை மேம்படுத்துவதற்கும் மாற்றுவதற்கும் ஒரு பார்வையுடன் செயல்படுத்தப்படுகிறது.

பஞ்சாயத்து ராஜ் நிறுவனங்களை (பிஆர்ஐ) நவீனத்துவம், வெளிப்படைத்தன்மை மற்றும் செயல்திறன் ஆகியவற்றின் அடையாளங்களாக மாற்றுவதை நோக்கமாகக் கொண்ட இ-பஞ்சாயத் திட்டம். பஞ்சாயத்து ராஜ் அமைச்சகத்தால் அறிமுகப்படுத்தப்பட்ட தேசிய அளவிலான தகவல் தொழில்நுட்ப முயற்சிகளில் இதுவும் ஒன்றாகும்.  நாட்டில் உள்ள 2.45 இலட்சம் கிராம பஞ்சாயத்துகளின் செயல்பாட்டை தானியக்கமாக்குவதை இந்த திட்டம் நோக்கமாகக் கொண்டுள்ளது. திட்டமிடல், கண்காணிப்பு, செயல்படுத்தல், வரவு-செலவு திட்டம், கணக்கு, சமூக தணிக்கை மற்றும் சான்றிதழ்கள், உரிமங்கள் வழங்குதல் போன்ற குடிமக்களின் சேவைகளை வழங்குதல் உள்ளிட்ட பஞ்சாயத்துகளின் செயல்பாடுகளின் அனைத்து அம்சங்களையும் இந்தத் திட்டம் நிவர்த்தி செய்கிறது.

## இதனையும் காண்க
* இந்திய அரசின் அமைச்சகங்கள்
* பஞ்சாயத்துகள் (பட்டியலிடப்பட்ட பகுதிகளின் விரிவாக்கம்) சட்டம் 1996
* பஞ்சாயத்து ராஜ் 
* கிராம ஊராட்சி
* ஊராட்சி ஒன்றியம்
* மாவட்ட ஊராட்சி
* மாவட்ட ஊரக வளர்ச்சி முகமை

## மேற்கோள்கள்

## வெளி இணைப்புகள்
* பஞ்சாயத்து ராஜ் அமைச்சகத்தின் இணையதளம்

பகுப்பு:இந்திய அமைச்சகம்
யசவந்தபுரா சட்டமன்றத் தொகுதி

**யசவந்தபுரா சட்டமன்றத் தொகுதி** (*Yeshvanthapura Assembly constituency*) என்பது இந்தியாவின் தென் மாநிலமான கருநாடகாவின் கர்நாடக சட்டமன்றத்தில் உள்ள 224 தொகுதிகளில் ஒன்றாகும். இது பெங்களூர் வடக்கு மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

### மைசூர் மாநிலம் (பெங்களூரு வடக்கு தொகுதி)

* 1951 (இட-1): கே. வி. பைரே கவுடா, இந்திய தேசிய காங்கிரசு
* 1951 (இருக்கை-2): ஆர். முனிசாமியா, இந்திய தேசிய காங்கிரசு
* 1957 (இட-1): கே. வி. பைரகவுடா, இந்திய தேசிய காங்கிரசு
* 1957 (இருக்கை-2): ஒய்.  இராமகிருஷ்ணா, இந்திய தேசிய காங்கிரசு

### மைசூர் மாநிலம் (யஷ்வந்தபூர் தொகுதி)

* 1962: கே. வி. பைரே கவுடா, இந்திய தேசிய காங்கிரசு
* 1967-1973: *தொகுதி* *இல்லை* . பார்க்கவும் : உத்தரஹள்ளி

### கர்நாடக மாநிலம்
* 1973-2008: *தொகுதி இல்லை* . பார்க்கவும் : உத்தரஹள்ளி
* 2008: கே. சோபா கரந்த்லாஜே, பாரதிய ஜனதா கட்சி
* 2013: எஸ். டி. சோமசேகர், இந்திய தேசிய காங்கிரசு

## தேர்தல் முடிவுகள்

### 2018

## மேலும் பார்க்கவும்

* பெங்களூரூ நகர மாவட்டம்
* கர்நாடக சட்டமன்ற தொகுதிகளின் பட்டியல்

## மேற்கோள்கள்

பகுப்பு:பெங்களூர் நகர மாவட்டம்
பகுப்பு:கர்நாடக சட்டமன்றத் தொகுதிகள்
கோவிந்தராஜ் நகர் சட்டமன்றத் தொகுதி

**கோவிந்தராஜ் நகர் சட்டமன்றத் தொகுதி** (*Govindraj Nagar Assembly constituency*) என்பது இந்தியாவின் தென் மாநிலமான கருநாடகாவின் கர்நாடகா சட்டமன்றத்தில் உள்ள 224 தொகுதிகளில் ஒன்றாகும். இது பெங்களூர் தெற்கு மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

## தேர்தல் முடிவுகள்

### 2023 சட்டமன்றத் தேர்தல்

## சட்டமன்ற உறுப்பினர்கள்

* 2008: வி. சோமன்னா, இந்திய தேசிய காங்கிரஸ்  
* 2009 (இடை-தேர்தல்): பிரியா கிருஷ்ணா, இந்திய தேசிய காங்கிரஸ் 
* 2013: பிரியா கிருஷ்ணா, இந்திய தேசிய காங்கிரஸ்   

## மேலும் பார்க்கவும்
* கர்நாடக சட்டமன்ற தொகுதிகளின் பட்டியல்

## மேற்கோள்கள்

பகுப்பு:பெங்களூர் நகர மாவட்டம்
பகுப்பு:கர்நாடக சட்டமன்றத் தொகுதிகள்
புதிய மற்றும் புதுப்பிக்கத்தக்க எரிசக்தி அமைச்சகம், இந்தியா

**புதிய மற்றும் புதுப்பிக்கத்தக்க எரிசக்தி அமைச்சகம்** (*Ministry of New and Renewable Energy, India*)என்பது இந்திய அரசின் அமைச்சகங்களில் ஒன்றாகும். இதன் தற்போதைய மூத்த அமைச்சர் ராஜ்குமார் சிங் மற்றும் இணை அமைச்சர் பகவந்த் குபா மற்றும்  கிருஷண் பால் ஆவார்.

இந்த அமைச்சகம் புதிய மற்றும் புதுப்பிக்கதக்க எரிசக்திகள் தொடர்பான ஆராய்ச்சி மற்றும் மேம்பாடு, அறிவுசார் சொத்து பாதுகாப்பு மற்றும் சர்வதேச ஒத்துழைப்பு, ஊக்குவிப்பு மற்றும் ஒருங்கிணைப்புக்கு பொறுப்பாகும். காற்றாலை மின்சாரம், சிறு புனல் மின் சக்தி நிலையங்கள், உயிரிவளி மற்றும் சூரிய மின் ஆற்றல்  போன்ற புதுப்பிக்கத்தக்க எரிசக்தி ஆதாரங்களில் இந்த அமைச்சகம் கவனம் செலுத்துகிறது. 

அமைச்சகத்தின் பரந்த நோக்கம், இந்தியாவின் எரிசக்தி தேவைகளை பூர்த்தி செய்வதற்காக, புதிய மற்றும் புதுப்பிக்கத்தக்க எரிசக்தியை மேம்படுத்துவதும், பயன்படுத்துவதும் ஆகும். அமைச்சகத்தின் தற்போதைய செயலாளர் ஆனந்த் குமார் ஆவார்/

அமைச்சகத்தின் தலைமையகம் புது தில்லியில் உள்ள லோதி சாலையில் உள்ளது. அமைச்சகத்தின் 2016-17 ஆண்டு அறிக்கையின்படி, சூரிய ஆற்றல், காற்றாலை மற்றும் நீர் மின்சாரம் உள்ளிட்ட பல புதுப்பிக்கத்தக்க ஆற்றல் துறைகளில் இந்தியா குறிப்பிடத்தக்க முன்னேற்றம் கண்டுள்ளது.

## பணிகள்
* மாற்று எரிபொருட்கள் மற்றும் செயற்கை எரிபொருட்கள் மூலம் எண்ணெய் இறக்குமதியில் குறைந்த சார்பு, உள்நாட்டு எண்ணெய் வழங்கல் மற்றும் தேவைக்கு இடையே உள்ள இடைவெளியைக் குறைக்க உதவுதல்.
* புதைபடிவ எரிபொருட்கள் அடிப்படையிலான மின்சார உற்பத்திக்கு துணைபுரிய புதுப்பிக்கத்தக்க (உயிர், காற்று, நீர், சூரிய, புவிவெப்ப மற்றும் காற்றாலை) மின்சாரம் உற்பத்தி செய்தல்.

## நோக்கம்
புதிய மற்றும் புதுப்பிக்கத்தக்க எரிசக்தி தொழில்நுட்பங்கள், செயல்முறைகள், பொருட்கள், கூறுகள், துணை அமைப்புகள், தயாரிப்புகள் மற்றும் சேவைகளை சர்வதேச விவரக்குறிப்புகள், தரநிலைகள் மற்றும் செயல்திறன் அளவுருக்களுக்கு இணையாக உருவாக்கி, நாட்டை நிகர அந்நியச் செலாவணியை ஈட்டித் தரக்கூடிய நாடாக மாற்றவும், உள்நாட்டில் உருவாக்கப்பட்டவைகளைப் பயன்படுத்தவும். மற்றும்/அல்லது உற்பத்தி செய்யப்பட்ட பொருட்கள் மற்றும் சேவைகள் எரிசக்தி பாதுகாப்பின் தேசிய இலக்கை மேம்படுத்துகிறது.

## அமைப்புகள்
* கூடுதல் ஆற்றல் ஆதாரங்களுக்கான ஆணையம் (*CASE*)
* இந்திய புதுப்பிக்கத்தக்க எரிசக்தி மேம்பாட்டு நிறுவனம் (*IREDA*)
* ஒருங்கிணைந்த கிராமப்புற ஆற்றல் திட்டம் (*IREP*)
* உயிரிவளி  அலகுகள் தொடர்பான திட்டங்களின் ஆராய்ச்சி மற்றும் மேம்பாட்டு நிறுவனம்
* சூரிய மின் ஆற்றல்  உற்பத்தி மற்றும் பயன்பாடுகள் உள்ளிட்ட சூரிய ஆற்றலை மேம்படுத்தல் திட்டம்
* 25 மெகா வாட்டிற்கு குறைந்த குறு, சிறு நீர் மின் நிலையங்களை அமைக்கும் திட்டம்  
* மரபுசாரா/புதுப்பிக்கத்தக்க காற்றாலை, உயிரிவளி மற்றும் சூரிய மின் ஆற்றல் ஆராய்ச்சி மற்றும் மேம்பாட்டுத் திட்டம் 
* தேசிய உயிரிவளி எரிபொருள் மேம்பாட்டு வாரியத்தை அமைத்தல் மற்றும் தற்போதுள்ள நிறுவன பொறிமுறையை வலுப்படுத்துதல்; மற்றும் ஒட்டுமொத்த திட்டத்தை ஒருங்கிணைத்தல்.

## இதனையும் காண்க
*இந்திய அரசின் அமைச்சகங்கள்
## மேற்கோள்கள்

## வெளி இணைப்புகள்
*புதிய மற்றும் புதுப்பிக்கத்தக்க எரிசக்தி அமைச்சகத்தின் இணையதளம்
*Official website Ministry of Power 
*Solar Energy Corporation of India
*National Institute of Solar Energy
*National Institute of Wind Energy, India
*Indian Renewable Energy Development Agency
பகுப்பு:இந்திய அமைச்சகம்
கே. வி. குகன்

**கே. வி. குகன்** என்பவர் இந்தியாவின் சென்னையைச் சேர்ந்த இந்திய ஒளிப்பதிவாளர் ஆவார்.
 இவர் தமிழ்த் திரைப்பட இயக்குநர் மற்றும் தயாரிப்பாளரான சரணின் தம்பி ஆவார்.

## திரைப்படவியல்

## மேற்கோள்கள்

## வெளி இணைப்புகள்
* 

பகுப்பு:தமிழ்நாட்டுத் திரைப்பட ஒளிப்பதிவாளர்கள்
பகுப்பு:வாழும் மக்கள்
பகுப்பு:தமிழ்த் திரைப்பட ஒளிப்பதிவாளர்கள்
சகலேஷ்பூர் சட்டமன்றத் தொகுதி

**சகலேஷ்பூர் சட்டமன்றத் தொகுதி** (*Sakleshpur Assembly constituency*) என்பது இந்தியாவின் கருநாடக மாநிலத்தின் 224 சட்டமன்றத் தொகுதிகளில் ஒன்றாகும்.

இது ஹாசன் மாவட்டத்தின் ஒரு பகுதியாகும் மற்றும் பட்டியல் சாதியினருக்கு ஒதுக்கப்பட்ட தொகுதி ஆகும்.

## சட்டப் பேரவை உறுப்பினர்கள்
ஆதாரம்:

## தேர்தல் முடிவுகள்

### 2018

## மேலும் பார்க்கவும்

* கர்நாடக சட்டப் பேரவையின் தொகுதிகளின் பட்டியல்
* ஹாசன் மாவட்டம்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:ஹாசன் மாவட்டம்
மாரியப்பன் பெருமாள்

**மாரியப்பன் பெருமாள்** (*Mariappan Perumal*) என்பவர் முன்னாள் மலேசிய இணை ஒலிம்பிக் விளையாட்டு பாரம் தூக்கும் வீரர் ஆவார். இவர் 1988 கோடைக்கால இணை ஒலிம்பிக் மற்றும் 1992 கோடைக்கால இணை ஒலிம்பிக் ஆகியவற்றில் வெண்கலம் வென்றுள்ளார். மலேசியாவின் முதல் இணை ஒலிம்பிக் பதக்கத்தையும் வென்றவர் என்ற பெருமையினைப் பெறுகின்றார்.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:மலேசிய இந்தியர்கள்
கௌரி முன்ஜால்

**கௌரி முன்ஜால்** என்பவர் இந்திய திரைப்பட நடிகையாவார். 2005 இல் விவி விநாயக் எழுதி இயக்கிய தெலுங்குத் திரைப்படமான பண்ணியில் நடித்தமைக்காக அறியப்படுகிறார். தமிழ் மொழியில் சிவாஜி கணேசன் பேரன் சிவாஜி தேவ்விற்கு நாயகியாக சிங்கக்குட்டி திரைப்படத்தில் நடித்திருந்தார்.

## திரைப்படவியல்

## வெளி இணைப்புகள்
* Official website
* 
* Gowri Munjal interview
* Exclusive Photoshoot

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:1985 பிறப்புகள்
பகுப்பு:தெலுங்குத் திரைப்பட நடிகைகள்
சாமராஜநகர் சட்டமன்றத் தொகுதி

**சாமராஜநகர் சட்டமன்றத் தொகுதி** (*Chamarajanagar Assembly constituency*) என்பது இந்தியாவின் கருநாடக சட்டமன்றத் தொகுதிகளில் ஒன்றாகும். இது சாமராஜநகர் மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

## தேர்தல் முடிவுகள்

### 1967 சட்டமன்ற தேர்தல்

* எஸ். புட்டசுவாமி (சுயேச்சை): 17,948 வாக்குகள்
* எம். சி. பசப்பா (இதேகா): 16,686

## மேலும் பார்க்கவும்

* கர்நாடக சட்டமன்ற தொகுதிகளின் பட்டியல்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:சாமராசநகர் மாவட்டம்
கோர்வினே

**கோர்வினே** (*Corvinae*) என்பது காக்கை குடும்பத்தில் உள்ள (கோர்விடே) ஐந்து துணைக் குடும்பங்களில் ஒன்றாகும். இது 64 சிற்றினங்களை உள்ளடக்கியது. இவை ஏழு பேரினங்களில் பரவியுள்ளன.

## மேற்கோள்கள்

பகுப்பு:காக்கைகள்
குஞ்சிராமாயணம் (திரைப்படம்)

**குஞ்சிராமாயணம்** என்பது 2015 ஆம் ஆண்டு வெளியான இந்திய மலையாள மொழி நகைச்சுவைத் திரைப்படமாகும். இதனை பாசில் ஜோசப் இயக்கியுள்ளார். தீபு பிரதீப் வசனம் எழுதியுள்ளார். ஜஸ்டின் பிரபாகரன் இசையமைத்திருந்தார். இப்படத்தில் வினீத் சீனிவாசன், தயான் சீனிவாசன் மற்றும் அஜூ வர்கீஸ் ஆகியோர் முக்கிய வேடங்களில் நடித்துள்ளனர். குஞ்சிராமாயணம் 28 ஆகஸ்ட் 2015 அன்று வெளியிடப்பட்டது.

3 கோடி ரூபாய் செலவில் எடுக்கப்பட்ட இப்படம் வெளியான 14 நாட்களில் 6 கோடி ரூபாய் வசூலித்துள்ளது. ஏசியாநெட் சாட்டிலைட் உரிமையை வாங்கியுள்ளது.

## நடிகர்கள்

## ஆதாரங்கள்

## வெளி இணைப்புகள்
* 

பகுப்பு:2015 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
எச். கே. குமாரசாமி

**எச். கே. குமாரசாமி** (*H. K. Kumaraswamy*)(பிறப்பு ), என்பவர் இந்திய அரசியல்வாதியும் ஆறு முறையாக கருநாடக சட்டமன்ற உறுப்பினராக உள்ளவரும் ஆவார். இவர் 2018ஆம் ஆண்டு நிலவரப்படி, சகலேஷ்பூர் சட்டமன்றத் தொகுதியில் தொடர்ந்து மூன்று முறை சட்டமன்ற உறுப்பினராக இருந்துள்ளார். இவர் ஜனதா தளம் நாடாளுமன்ற வாரிய தலைவராகவும் உள்ளார்.

குமாரசாமி ஜனதா தளம் (சமயச்சார்பற்ற) கட்சியின் மாநிலத் தலைவராகவும், மற்றும் கருநாடக அரசாங்கத்தில் பெண்கள் மற்றும் குழந்தைகள் நலத்துறை அமைச்சராகவும் பணியாற்றியுள்ளார்.

## தனிப்பட்ட வாழ்க்கை
குமாரசாமி சி. டி. சஞ்சலா குமாரியை மணந்தார். இவருக்கு ஒரு மகன் மற்றும் இரண்டு மகள்கள் உள்ளனர்.

## மேற்கோள்கள்

பகுப்பு:வாழும் மக்கள்
பகுப்பு:1955 பிறப்புகள்
பகுப்பு:கர்நாடக சட்டமன்ற உறுப்பினர்கள்
நாடாளுமன்ற விவகாரங்கள் அமைச்சகம், இந்தியா

**நாடாளுமன்ற விவகாரங்கள் அமைச்சகம்**, இந்திய அரசின் அமைச்சகங்களில் ஒன்றாகும். இதன் மூத்த அமைச்சர்  பிரகலாத ஜோஷி மற்றும் இணை அமைச்சர் வி. முரளிதரன் ஆவார். 

இது இந்திய நாடாளுமன்றம் தொடர்பான விவகாரங்களைக் கையாளுகிறது. மேலும் நாடாளுமன்றத்தின் மக்களவை மற்றும் மாநிலங்களவை ஆகியவற்றுக்கு இடையே இணைப்பாக செயல்படுகிறது. இது ஒரு துறையாக 1949இல் உருவாக்கப்பட்டது. பின்னர் முழு அமைச்சகமாக மாறியது.

நாடாளுமன்ற விவகாரங்களுக்கான அமைச்சரவைக் குழுவின் ஒட்டுமொத்த வழிகாட்டுதலின் கீழ் நாடாளுமன்ற விவகார அமைச்சகம் செயல்படுகிறது.

## அமைச்சகத்திற்கு ஒதுக்கப்பட்ட பணிகள்
* நாடாளுமன்றத்தின் இரு அவைகளின் கூட்டம் மற்றும் ஒத்திவைப்பு தேதிகள், மக்களவை கலைப்பு, நாடாளுமன்றத்தில் இந்தியக் குடியரசுத் தலைவர் உரையை கவனித்தல். 
* இரு அவைகளிலும் சட்டம் இயற்றதல் மற்றும் பிற அலுவல் பூர்வ பணிகளை திட்டமிடல் மற்றும் ஒருங்கிணைப்பு செய்தல். * உறுப்பினர்களால் அறிவிக்கப்பட்ட பிரேரணைகளை விவாதிப்பதற்கு பாராளுமன்றத்தில் நேரத்தை ஒதுக்குதல். 
* பாராளுமன்றத்தில் பிரதிநிதித்துவப்படுத்தும் பல்வேறு கட்சிகள் மற்றும் குழுக்களின் தலைவர்கள் மற்றும் கொறடாகளுடன் தொடர்பு கொள்ளுதல். சட்ட மசோதாக்களில் தேர்ந்தெடுக்கப்பட்ட மற்றும் கூட்டுக் குழுக்களின் உறுப்பினர்கள் பட்டியல் தயாரித்தல். 
* நாடாளுமன்றக் குழுக்கள் மற்றும் பிற அமைப்புகளில் நாடாளுமன்ற உறுப்பினர்களை நியமித்தல். பல்வேறு அமைச்சகங்களுக்கான நாடாளுமன்ற உறுப்பினர்களின் ஆலோசனைக் குழுக்களின் செயல்பாடுகளை கவனித்தல். 
* பாராளுமன்றத்தில் அமைச்சர்கள் வழங்கிய உறுதிமொழிகளை நடைமுறைப்படுத்துவதை கண்காணித்தல். 
* பாராளுமன்றக் குழுக்களால் செய்யப்பட்ட பொதுவான விண்ணப்பத்தின் பரிந்துரைகளின் மீது அமைச்சகங்களின் நடவடிக்கைகளின் ஒருங்கிணைப்பு செய்தல்.
*லோக்சபாவில் மற்றும் ராஜ்யசபாவில் சிறப்பு குறிப்புகள் மூலம் நடைமுறை மற்றும் வணிக நடத்தை விதிகளின் விதி 377 இன் கீழ் எழுப்பப்பட்ட விஷயங்களில் கொள்கையை தீர்மானித்தல் மற்றும் பின்தொடர்தல் நடவடிக்கை. அமைச்சகங்கள்/துறைகளில் பாராளுமன்றப் பணிகளைக் கையாள்வதற்கான கையேடு தயாரித்தல். 
* பாராளுமன்றச் சட்டம், 1953 (20 இன் 1953) அதிகாரிகளின் சம்பளம் மற்றும் கொடுப்பனவுகள் மற்றும் பாராளுமன்ற உறுப்பினர்களின் சம்பளம், கொடுப்பனவுகள் மற்றும் ஓய்வூதியங்களை வழங்குதல். பாராளுமன்றத்தில் எதிர்க்கட்சித் தலைவர்கள், அங்கீகரிக்கப்பட்ட கட்சிகள் மற்றும் குழுக்களின் தலைவர்கள் மற்றும் தலைமைக் கொறடாக்கள் சம்பளம் வழங்குதல்.

## இதனையும் காண்க
* இந்திய அரசு அமைச்சகங்களின் பட்டியல்
## மேற்கோள்கள்

## வெளி இணைப்புகள்
* நாடாளுமன்ற விவகாரங்கள் அமைச்சகத்தின் இணையதளம்
பகுப்பு:இந்திய அமைச்சகம்
பிரேந்திர பிரசாத் பைசியா

**பிரேந்திர பிரசாத் பைசியா** (*Birendra Prasad Baishya*) அசாம் மாநிலத்தைச் சேர்ந்த அசாம் கண பரிசத் கட்சியினைச் சார்ந்த அரசியல்வாதி ஆவார். இவர் 1996 ஆம் ஆண்டு இந்திய நாடாளுமன்ற மக்களவைத் தேர்தலில் மங்கள்தோய் மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார். இவர் மத்திய அரசின் எஃகு மற்றும் சுரங்கத்துறை அமைச்சராக இருந்துள்ளார். இவர் 2008-ல் மாநிலங்களவை உறுப்பினராகத் தேர்ந்தெடுக்கப்பட்டு 2014 வரை பணியாற்றிய பின், மீண்டும் சூன் 2019-ல் மாநிலங்களவை உறுப்பினராகத் தேர்ந்தெடுக்கப்பட்டார்.

பைசியா இந்திய பளுதூக்குதல் கூட்டமைப்பின் தலைவராகவும் உள்ளார்.

## மேற்கோள்கள்

பகுப்பு:இந்திய விளையாட்டு நிர்வாகிகள்
பகுப்பு:11வது மக்களவை உறுப்பினர்கள்
பகுப்பு:இந்திய அமைச்சர்கள்
பகுப்பு:1956 பிறப்புகள்
பகுப்பு:அசாம் சட்டமன்ற உறுப்பினர்கள்
பகுப்பு:வாழும் மக்கள்
சிசா

***சிசா*** (*Cissa*) என்பது ஒப்பீட்டளவில் குறுகிய வால் கொண்ட மேக்பை பறவைப் பேரினமாகும். இது சில சமயங்களில் வேட்டையாடும் சிசா என்று அழைக்கப்படுகிறது. இப்பேரினப் பறவைகள் வெப்பமண்டல மற்றும் மிதவெப்ப மண்டல தென்கிழக்காசியா மற்றும் இதனை ஒட்டிய பகுதிகளின் காடுகளில் வாழ்கின்றன. நான்கு சிற்றினங்கள் பிரகாசமான சிவப்பு நிற அலகுடன், பச்சை நிற இறகுகள், கருப்பு முகமூடி மற்றும் பழுப்பு இறக்கைகளுடன் மிகவும் காணப்படும்.

குறைந்த கரோட்டினாய்டு உணவின் காரணமாக வளரிட பறவைகள் பெரும்பாலும் நீலம் அல்லது ஊதா நிறத்தில் காணப்படும்.

இவை ஊனுண்ணி வகையின. இவற்றின் முக்கியமான உணவாக கணுக்காலிகள் மற்றும் சிறிய முதுகெலும்பிகளை உள்ளன.

1826ஆம் ஆண்டில் ஜெர்மன் விலங்கியல் வல்லுநரான பிரெட்ரிக் பாய் என்பவரால் பொதுவான பச்சை மாக்பை (*சிசா சினென்சிசு*) மாதிரி சிற்றினமாக அறிமுகப்படுத்தப்பட்டது. *சிசா* என்ற பெயர் பண்டைக் கிரேக்க *கிசாவிலிருந்து* வந்தது. இதன் பொருள்"மேக்பை" ஆகும்.

*சிசா* பேரினத்தில் நான்கு சிற்றினங்கள் உள்ளன:

## மேற்கோள்கள்

பகுப்பு:பறவைப் பேரினங்கள்
பெங்களூரு நகரப் பல்கலைக்கழகம்

**பெங்களூரு நகரப் பல்கலைக்கழகம்** (*Bengaluru City University*) இந்தியாவின் கர்நாடக மாநிலம்  பெங்களூருவில் அமைந்துள்ள ஒரு மாநில பல்கலைக்கழகம்   ஆகும். முன்னதாக பெங்களூரு மத்தியப் பல்கலைக்கழகம் என்ற பெயரால் அழைக்கப்பட்டது.  2017-ஆம் ஆண்டில் உருவாக்கப்பட்டு 2020-ஆம் ஆண்டில் மறுபெயரிடப்பட்டது.

## வரலாறு
பெங்களூரு பல்கலைக்கழகம் பிரிக்கப்பட்டதைத் தொடர்ந்து 2017 ஆம் ஆண்டு இப்பல்கலைக்கழகம் உருவாக்கப்பட்டது. பல்கலைக்கழக விசுவேசுவரய்யா பொறியியல் கல்லூரியின்  முன்னாள் மாணவரும் கல்லூரியின் முதல்வருமான  முனைவர் கே.ஆர். வேணுகோபால்  பெங்களூரு பல்கலைக்கழகத்தை மூன்றாகப் பிரிப்பதற்காக கர்நாடக அரசின் சிறப்பு அதிகாரியாக  இருந்தார். பெங்களூரு பல்கலைக்கழகத்தை பெங்களூரு பல்கலைக்கழகம், பெங்களூரு நகர பல்கலைக்கழகம் மற்றும் பெங்களூரு வடக்கு பல்கலைக்கழகம் என மறுசீரமைப்பதற்கான அறிக்கையை 26 மார்ச் 2015 ஆம் ஆண்டு மார்ச்சு மாதம் 26 ஆம் தேதியன்று இவர் சமர்ப்பித்தார். 2020 ஆம் ஆண்டில் பல்கலைக்கழகத்தின்  பெயர் மாற்றப்பட்டது  இப்பல்கலைக்கழகத்தின் முதல் துணைவேந்தர் எசு. இயபேட்டு ஆவார்.  நரசிம்ம மூர்த்தி நவம்பர் 2020 இல் இவருக்குப் பதிலாக இடைக்கால துணைவேந்தராக நியமிக்கப்பட்டார்  பின்னர் ஏப்ரல் 2021 இல் லிங்கராசா காந்தி நியமிக்கப்பட்டார்.

## இணைப்பு
2019-20 ஆம் கல்வியாண்டில் பல்கலைக்கழகத்தில் 204 இணைப்புக் கல்லூரிகள், 24 கல்விக் கல்லூரிகள் மற்றும் 9 தன்னாட்சிக் கல்லூரிகள் இருந்தன. குறிப்பிடத்தக்க இணைக்கப்பட்ட கல்லூரிகள் பின்வருமாறு:

* நுண்கலைகள் கல்லூரி, பெங்களூர்
* அரசு அறிவியல் கல்லூரி, பெங்களூரு
* சோதி நிவாசு கல்லூரி
* மகாராணி லட்சுமி அம்மானி மகளிர் கல்லூரி
* மவுண்ட் கார்மல் கல்லூரி, பெங்களூர்
* விசயா கல்லூரி, பெங்களூரு
* செயின்ட் பிரான்சிசு கல்லூரி, கோரமங்களா, பெங்களூர்

## மேற்கோள்கள்

## புற இணைப்புகள்
* 

பகுப்பு:கர்நாடகப் பல்கலைக்கழகங்கள்
பெங்களூர் செகந்நாதர் கோவில்

**பெங்களூர் செகந்நாதர் கோவில்** (*Jagannath Temple Bangalore*) இந்தியாவின் கர்நாடக மாநிலம் பெங்களூரில் உள்ள அகரா என்ற கிராமத்தில் சர்சாப்பூர் சாலையில் அமைந்துள்ளது. இந்துக் கடவுளான ஜெகந்நாதர், அவரது சகோதரர் பாலபத்ரா மற்றும் சகோதரி சுபத்திரை ஆகியோருக்காக இக்கோவில் அர்ப்பணிக்கப்பட்டுள்ளது. இங்கு நடைபெறும்  முக்கிய திருவிழாவான இரத யாத்திரைக்கு பதினைந்தாயிரத்திற்கும் மேற்பட்ட பக்தர்கள் வருகை தருகிறார்கள். பெங்களூரின் சிறீ சகன்னாதர் கோவில் அறக்கட்டளை இந்த கோவிலை பராமரிக்கிறது.

## மேற்கோள்கள்

பகுப்பு:பெங்களூரில் உள்ள இந்துக் கோயில்கள்
பதநையா

**பதநையா** என்பது குடிதொம்பரா இனமக்கள்‌ பேசுகின்ற மொழியாகும்.  இம் மொழிக்கு   எழுத்துவடிவம் இல்லை. இம்மொழி பேச்சுவழக்கில் மட்டுமே உள்ளது.

குடிதொம்பரா இனமக்களில் பதநையா மொழி பேசுகிறவர்களை பதநையா மக்கள் என பிரிவாக இனம் காணுகிறார்கள். இம்மொழி கரடுமுரடான ஒலி அழுத்தங்களோடு உள்ளதாகவும், அவர்கள் உரையாடுவதை கேட்கும் போது நரிக்குறவர் சமூக மக்களின் மொழியோடு ஒத்துள்ளதாகவும் அறிஞர்கள் கூறுகின்றனர்.  

## ஆதாரங்கள்

பகுப்பு:மொழிகள்
பகுப்பு:தமிழ்நாடு
அரேபிய கழுகு-ஆந்தை

**அரேபிய கழுகு ஆந்தை** (*Arabian eagle-owl*)(*புபோ மிலேசி* ) தெற்கு அறபுத் தீபகற்பத்தில் காணப்படும் ஆந்தை சிற்றினமாகும்.

## விளக்கம்
இது பார்வோன் கழுகு ஆந்தை போன்ற நடுத்தர அளவிலான ஆந்தையாகும். ஆனால் இறகு தொனியில் சிறியது மற்றும் அடர் நிறுமுடையது. கண்கள் பிரகாசமான மஞ்சள் நிறத்தில் இருக்கும்.

## மேற்கோள்கள்

* 

பகுப்பு:ஆந்தைகள்
அன்பாசிரியர் (நூல்)

thumb|right|நூலின் அட்டைப் படம்
**அன்பாசிரியர்** (*Anbasiriyar*) என்ற இந்த நூல் இந்து தமிழ் திசை இணையதளத்தில் தொடராக வெளிவந்த கட்டுரைகளின்  தொகுப்பாகும். 

தன்னலமற்று, எந்தவித எதிர்பார்ப்பும் இல்லாமல் தனித்துவத்தோடு செயல்பட்டு மாணவர்களுக்கு ஊக்கமும், பள்ளிகளுக்குப் பெருமையும் சேர்த்து வரும் தமிழக ஆசிரியர்களை கண்டறிந்து அவர்களின் ஒப்பற்ற கல்வி ஈடுபாட்டையும் சமூக அக்கறையையும் இந்த நூல் அடையாளப்படுத்துகிறது. 

ஊடகவியலாளர் க.சே. ரமணி பிரபா தேவி ஒரு நூலாசிரியராகி இந்த நூலில் அன்பாசிரியர்களை இருள் நீக்கிய அருள் விளக்குகள் என்று அறிமுகம் செய்திருக்கிறார். இந்திய ஆட்சிப் பணியாளர் த. உதயசந்திரன் நூலுக்கு அணிந்துரை வழங்கியுள்ளார். அன்பாசிரியர் நூல் 216 பக்கங்களுடன் 2020 ஆம் ஆண்டு சனவரி மாதத்தில் வெளியானது. 

## மேற்கோள்கள்

பகுப்பு:2020 தமிழ் நூல்கள்
சார்ப்பி அபாலிசு

**சார்ப்பி அபாலிசு** (*Sharpe's apalis*)(*அபாலிசு சார்ப்பி*) என்பது *சிசுடிகோலிடே* குடும்பத்தில் உள்ள ஒரு வகை சிற்றினம் ஆகும்.

இது கோட் டிவார், கானா, கினி, லைபீரியா மற்றும் சியேரா லியோனி ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும் .

1884ஆம் ஆண்டில் ஆங்கில பறவையியலாளர் ஜார்ஜ் எர்னஸ்ட் செல்லியால் சார்ப்பின் அபாலிசு விவரிக்கப்பட்டது. இவர் *அபாலிசு சார்ப்பி* என்ற இருசொற் பெயரீடு உருவாக்கினார். பொதுவான பெயர் மற்றும் குறிப்பிட்ட அடைமொழி இரண்டும் ஆங்கில பறவையியலாளர் மற்றும் அருங்காட்சியக கண்காணிப்பாளர் ரிச்சர்ட் பவுட்லர் சார்ப் ஆகியோரை நினைவுபடுத்துகின்றன.

## மேற்கோள்கள்
புதுமுகங்கள் தேவை

**புதுமுகங்கள் தேவை** என்பது 2012 ஆம் ஆண்டு வெளிவந்த தமிழ்த் திரைப்படமாகும். இதனை மனிஷ் பாபு இயக்கியிருந்தார். இத்திரைப்படத்தில் சிவாஜி தேவ், ராஜேஷ் யாதவ், விஷ்ணுபிரியா மற்றும் பானு ஆகியோர் நடித்துள்ளனர்.

## நடிகர்கள்
*சிவாஜி தேவ் - ஆனந்த் 
*ராஜேஷ் யாதவ் _ மணி
*பானு - பிந்துதாரா
*விஷ்ணுபிரியா
*டெல்லி கணேஷ்
*எம். எசு. பாசுகர்

## வெளி இணைப்புகள்
*

பகுப்பு:மதுரைக்களத் திரைப்படங்கள்
பகுப்பு:2008 திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
கல்பாத்தி, பாலக்காடு

**கல்பாத்தி** (*Kalpathy*), இந்தியாவின் கேரள மாநிலத்தின் பாலக்காடு மாவட்டத்தில் உள்ள பாலக்காடு நகரத்தின் புறநகரில் அமைந்த பாரம்பரிய சிற்றூர் ஆகும். கல்பாத்தி ஆற்றின் கரையில் அமைந்த **பாலக்காடு விஸ்வநாதார் கோயில்**  பத்து நாள் தேர்த் திருவிழா புகழ்பெற்றதாகும். இவ்வூரில் அந்தணர்களின் 4 அக்கரகாரங்கள் உள்ளன.

## அமைவிடம்
கல்பாத்தி பாலக்காடு நகரத்திற்கு 3 கிலோ மீட்டர் தொலைவிலும்; பாலக்காடு தொடருந்து நிலையம் 1 கிலோ மீட்டர் தொலைவிலும் உள்ளது.
## புகழ் பெற்றவர்கள்
* கே. வி. விஸ்வநாதன், இந்திய உச்ச நீதிமன்ற நீதிபதிகள்
## மேற்கோள்கள்

பகுப்பு:பாலக்காடு மாவட்டம்
பகுப்பு:பாலக்காடு மாவட்டத்தில் உள்ள ஊர்களும் நகரங்களும்
முக்தா (நடிகை)

**முக்தா** என்பவர் இந்திய திரைப்பட நடிகையாவார். இவரை பானுமதி, பானு என்ற பல பெயர்களிலும் அழைக்கின்றனர்.

## குடும்பம்
முக்தா 2015 ஆம் ஆண்டு பிரபல மலையாள தொகுப்பாளினி ரிமி டோமியின் சகோதரர் ரிங்கு டோமியை திருமணம் செய்து கொண்டார். இத் தம்பதிகளுக்கு 2016 ஆம் ஆண்டு கியாரா என்ற பெண்குழந்தை பிறந்தது. ரிங்கு டோமி சொந்தமாக ஒரு அழகு நிலையமும் நடத்தி வருகிறார். முக்தா  கணவர் குழந்தையுடன் கேரளாவில் வசித்து வருகின்றார்.

## தமிழ் திரையுலகம்

முக்தா 2007 இல் ஹரி என்பவர் எழுதி இயக்கிய தாமிரபரணி திரைப்படத்தில் நடித்தமைக்காக அறியப்படுகிறார். தாமிரபரணியில் விஷாலுடன் பானுமதி சரவணப்பெருமாள் என்ற கதாபாத்திரத்தில் நடித்திருந்தார். அதனால் பானுமதி என திரையுலகில் அறியப்படுகிறார்.

இவர் 2009 இல் அழகர் மலை திரைப்படத்தில் ஆர்கே நாயகியாக நடித்துள்ளார். இதனை எஸ். பி. இராஜ்குமார் இயக்கியிருந்தார். 2013 இல் எழில் இயக்கத்தில் வெளிவந்த தேசிங்குராஜா திரைப்படத்தில் விமலுடன் ஒரு பாடலுக்கு நடனம் ஆடியுள்ளார்.

## திரைப்படவியல்

## வெளி இணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
யானை (2022 திரைப்படம்)

**யானை** (*Yaanai*) என்பது 2022 ஆம் ஆண்டு வெளியான இந்தியத் தமிழ்த் திரைப்படமாகும். அதிரடி நாடகம் தொடர்பான இத்திரைப்படத்தை  ஹரி எழுதி இயக்கியிருந்தார். யானை திரைப்படம் விமர்சகர்களிடமிருந்து கலவையான-நேர்மறையான விமர்சனங்களைப் பெற்றது.

## நடிகர்கள்

## மேற்கோள்கள்

## வெளி இணைப்புகள்
* 

பகுப்பு:2022 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அருண் விஜய் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:சமுத்திரக்கனி நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பாரத் எக்சுபிரசு

**பாரத் எக்சுபிரசு** (*Bharat Express*) இந்தியாவிலுள்ள இந்தி செய்தி தொலைக்காட்சி அலைவரிசையாகும். இதன் தலைமையகம் இந்தியாவின் நொய்டாவில் உள்ளது. பாரத் எக்ஸ்பிரசின் தலைமை ஆசிரியர் உபேந்திரா ராய் ஆவார். இவர் முன்னதாக சகாரா செய்தி வலையமைப்பின் தலைமை நிர்வாக அதிகாரி மற்றும் தலைமை ஆசிரியராக இருந்தார்.

## வரலாறு
பாரத் எக்சுபிரசு செய்தி பாரத் எக்சுபிரசு செய்தி தொலைக்காட்சி அலைவரிசை 2023 ஆம் ஆண்டு பிப்ரவரி மாதம் முதல் தேதியன்று தொடங்கப்பட்டது.

## மேற்கோள்கள்

## புற இணைப்புகள்
* Official Webiste

பகுப்பு:தொலைக்காட்சி நிறுவனங்கள்
மீன்பிடி ஆந்தை

**மீன்பிடி ஆந்தைகள்** (*Fishing owl*) என்பன உண்மையான ஆந்தைக் குடும்பத்தில் உள்ள சகாரா கீழமை ஆப்பிரிக்கப் பறவைகளின் ***இசுகோதோபெலியா*** பேரினத்தைச் சார்ந்த பறவைகள் ஆகும். இந்த மீன் ஆந்தைப் பேரினம் *[[மீன் ஆந்தை|கேதுபா]]* பேரினத்துடன் நெருங்கிய தொடர்புடையது.

மீன்பிடி ஆந்தைப் பேரினத்தில் மூன்று சிற்றினங்கள் உள்ளன.

* வரிப்பள்ள மீன்பிடி ஆந்தை (*இசு. பூவிரி*)
* பெலி மீன்பிடி ஆந்தை (*இசு. பெலி*)
* செம்பழுப்பு மீன்பிடி ஆந்தை (*இசு. உஷேரி*)

## மேற்கோள்கள்

பகுப்பு:பறவைப் பேரினங்கள்
பகுப்பு:ஆந்தைகள்
பகுப்பு:ஆப்பிரிக்கப் பறவைகள்
சுர்னியா

***சுர்னியா*** (*Surnia*) என்பது ஆந்தையின் ஒரு பேரினமாகும். இது வடக்கு பருந்து-ஆந்தை (*சுர்னியா உலுலா*) என்ற ஒற்றை சிற்றினத்தினைக் கொண்டுள்ளது.

இரண்டு புதைபடிவ சிற்றினங்களும் அறியப்பட்டுள்ளன. இவை *சுர்னியா கேபெகி* மற்றும் *சுர்னியா ரோபசுதா* என்பவையாகும். இவை இரண்டும் ஐரோப்பாவின் பிலியோ-பிலிசுடோசீன் காலத்தினைச் சார்ந்தவை.

## மேற்கோள்கள்

பகுப்பு:பறவைப் பேரினங்கள்
பகுப்பு:ஆந்தைகள்
வெண்ணெய் பலகை

**வெண்ணெய் பலகை** (*Butter Board*) என்பது மென்மையான வெண்ணெய் கொண்ட ஒரு உணவு ஆகும். ஒரு மர கட்டிங் போர்டு மீது பரப்பப்பட்டு, சுவையூட்டிகள், பொருட்கள் உப்பு, மிளகு, மிளகாய் செதில்கள் போன்ற உண்ணக்கூடிய அலங்காரங்களுடன் தெளிக்கப்படுகிறது. தேன், எலுமிச்சை பழம், பழம் அல்லது காய்கறி துண்டுகள், மூலிகைகள் அல்லது உண்ணக்கூடிய பூ பரப்பப்படுகிறது.
உணவானது ரொட்டித் துண்டுகளுடன் பரிமாறப்படுகிறது மற்றும் உணவருந்துபவர்கள் பலகையில் இருந்து வெண்ணெய்யைத் துடைத்து அதைத் தங்கள் ரொட்டியில் பரப்புவதால் வகுப்புவாரியாக உண்ணப்படுகிறது.

வெண்ணெய் பலகை முதன்முதலில் 2017 ஆம் ஆண்டில் வெளிவந்த, சோசுவா மெக்ஃபேடன் அவர்கள் எழுதிய *ஆறு பருவங்கள்: காய்கறிகளுடன் ஒரு புதிய வழி* என்ற சமையல்  புத்தகத்தில் வெளிவந்தது. 2022 ஆம் ஆண்டில் டிக்டாக் செயலியில் உணவுப் பதிவர் சசுடின் டோய்ரோன் என்பவரின் வைரல் வீடியோ மூலம் பிரபலப்படுத்தப்பட்டதால் அவர் ஊடகப் புகழ் பெற்றார்.

## மேற்கோள்கள்


பகுப்பு:உணவு மற்றும் பானம்
பெட்ரோலியம் மற்றும் இயற்கை எரிவாயு அமைச்சகம், இந்தியா

**பெட்ரோலியம் மற்றும் இயற்கை எரிவாயு அமைச்சகம்** என்பது இந்திய அரசின் அமைச்சகங்களில் ஒன்றாகும். பெட்ரோலியம், இயற்கை எரிவாயு, பெட்ரோலிய பொருட்கள் மற்றும் திரவமாக்கப்பட்ட இயற்கை எரிவாயு ஆகியவற்றின் ஆய்வு, உற்பத்தி, சுத்திகரிப்பு, விநியோகம், சந்தைப்படுத்தல், இறக்குமதி, ஏற்றுமதி மற்றும் பாதுகாப்பு ஆகியவற்றிற்கு பொறுப்பான இந்திய அரசாங்கத்தின் அமைச்சகமாகும். இந்த அமைச்சகதின் நடப்பு மூத்த அமைச்சர் ஹர்தீப் சிங் பூரி மற்றும் இணை அமைச்சர் இராமேஷ்வர் தெலி  ஆவர். எம். எம். குட்டி இதன் அரசுச் செயலாளர் ஆவார். இதன் தலைமை அலுவலகம் புது தில்லியில் உள்ள சாஸ்திரி பவனில் உள்ளது. 
## செயல்பாடுகள்
* இயற்கை எரிவாயு உள்ளிட்ட பெட்ரோலிய வளங்களின் ஆய்வு மற்றும் கையகப்படுத்தல்.
* இயற்கை எரிவாயு மற்றும் பெட்ரோலிய பொருட்களின் உற்பத்தி, விநியோக விநியோகம், சந்தைப்படுத்தல் மற்றும் விலை நிர்ணயம்.
* எண்ணெய் சுத்திகரிப்பு நிலையங்கள் அமைத்தல்.
* பெட்ரோலியம் மற்றும் பெட்ரோலியப் பொருட்களுக்கான சேர்க்கைகள்.
* திட்டமிடல், மேம்பாடு மற்றும் கட்டுப்பாடு

## அமைச்சகத்தின் கீழ் இயங்கும் நிறுவனங்கள்
* எண்ணெய் வயல் சேவைகளின் திட்டமிடல், மேம்பாடு மற்றும் ஒழுங்குமுறை அமைப்பு
* இன்ஜினியர்ஸ் இந்தியா லிமிடெட் 
* இந்தோ-பர்மா பெட்ரோலிய நிறுவனம் (*IBP Company*)

## இதனையும் காண்க
* இந்திய அரசு அமைச்சகங்களின் பட்டியல்
## மேற்கோள்கள்

## வெளி இணைப்புகள்
* பெட்ரோலியம் மற்றும் இயற்கை எரிவாயு அமைச்சகத்தின் இணையதளம்
பகுப்பு:இந்திய அமைச்சகம்
ஆசுமி

**ஆசுமி** (*Aasmi*) () என்பது ஒரு பாரம்பரியமான இனிப்புப் பண்டமாகும். சிங்களப் புத்தாண்டு, தமிழ்ப் புத்தாண்டு, திருமணங்கள் மற்றும் பிறந்தநாள் விழாக்களில் இலங்கையில் இந்த இனிப்புப் பண்டம் வழங்கப்படுகிறது.

அரிசி மாவு மற்றும் தேங்காய்ப்பால் கலவையுடன் இது தயாரிக்கப்படுகிறது. கறுவா மர இலையான இலவங்கப்பட்டை இலைகள் பிரித்தெடுக்கப்பட்ட சாறுடன் கலந்து, பின்னர் தேங்காய் எண்ணெயில் ஆழமாக வறுக்கப்பட்டு இது தயாரிக்கப்படுகிறது. வெண்டிக்காய் சாறு பெரும்பாலும் குருந்துக்கு மாற்றாகப் பயன்படுத்தப்படுகிறது. பின்னர் அது சில நாட்களுக்கு சர்க்கரை பாகில் ஊற வைக்கப்பட்டு உணவு வண்ணம் கலக்கப்பட்டு மீண்டும் ஆழமாக வறுக்கப்படுகிறது  

## மேற்கோள்கள்

பகுப்பு:இனிப்புகள்
திட்டமிடல் அமைச்சகம், இந்தியா

**திட்டமிடல் அமைச்சகம்** என்பது இந்திய அரசின் அமைச்சகங்களில் ஒன்றாகும். இதற்கு பொறுப்பானவர் இந்தியப் பிரதமர் நரேந்திர மோதி ஆவர். மேலும்  ராவ் இந்தர்ஜித் சிங் இந்த அமைச்சகத்தின் தனிப்பொறுப்புடன் கூடிய இணை அமைச்சர் ஆவார்.
திட்டமிடல் அமைச்சகத்தின் கீழ் நிதி ஆயோக் செயல்படுகிறது.

## வரலாறு
இந்தியா விடுதலை அடைந்த பிறகு வளர்ச்சித் திட்டங்களுக்கு நிதி ஒதுக்குவது தொடர்பாக 1950ஆம் ஆண்டு மார்ச் மாதம் 15 ஆம் தேதி ஐந்தாண்டுத் திட்டங்களை நிறைவேற்ற வேண்டி மத்திய திட்டக்குழு ஏற்படுத்தப்பட்டது. இந்தத் திட்டக் குழுவின் முதல் தலைவராக அப்போதைய பிரதமர் ஜவகர்லால் நேரு இருந்தார். இந்நிலையில் 2014ஆம் ஆண்டு சுதந்திர தின உரையின்போது பிரதமர் நரேந்திர மோதி தலைமையிலான பாரதிய ஜனதா கட்சி அரசு மத்திய திட்டக் குழுவை கலைத்துவிட்டு, மாநிலங்களுக்கு முக்கியத்துவம் அளிக்கும் வகையில் புதிய குழு அமைக்கப்படும் என அறிவித்தார். இதன்படி 2015 சனவரி 1 அன்று  திட்டக் குழுவுக்குப் பதிலாக நிதி ஆயோக் என்ற புதிய அமைப்பு இந்திய அரசால் உருவாக்கப்பட்டது.

## நிதி ஆயோக்

நிதி ஆயோக் அமைப்பின் தலைவராகப் இந்தியப் பிரதமர் செயல்படுவார். துணைத் தலைவராக திட்டமிடல் அமைச்சகத்தின் இணை அமைச்சரும் மற்றும் ஐந்து நிரந்தர உறுப்பினர்களும் பிரதமரால் நியமிக்கப்படுவார்கள்.

நிதி ஆயோக் கீழ்மட்ட அணுகுமுறையைப் பயன்படுத்தி பொருளாதாரக் கொள்கை உருவாக்கும் செயல்பாட்டில் இந்திய மாநில அரசுகளின் ஈடுபாட்டை ஊக்குவிப்பதன் மூலம் கூட்டாட்சியை ஊக்குவிப்பதன் மூலம் இந்தியாவை மாற்றுவதற்கு மத்திய மற்றும் மாநிலங்களுக்கு ஆதரவளிப்பதாகும். நிதி ஆயோக்கின் ஆட்சி மன்றக் குழுவின் தலைவராக பிரதமரும், அனைத்து மாநிலங்களின் முதல்வர்கள் மற்றும் ஒன்றியப் பிரதேசங்களின் துணை-நிலை ஆளுநர்களும் உள்ள்னர். நிதி ஆயோக்கிற்கு கூடுதலாக முன்னணி பல்கலைக்கழகங்கள் மற்றும் ஆராய்ச்சி நிறுவனங்களிலிருந்து தற்காலிக உறுப்பினர்கள் தேர்ந்தெடுக்கப்படுகின்றனர். இந்த உறுப்பினர்களில் ஒரு தலைமை நிர்வாக அதிகாரி, நான்கு அலுவல் உறுப்பினர்கள் மற்றும் இரண்டு பகுதி நேர உறுப்பினர்கள் உள்ளனர். இந்த முகமையின் துணைத் தலைவர் மூத்த அமைச்சருக்கு நிகரான தகுதியைப் பெறுகிறார்.

நிதி ஆயோக், மிக உயர்ந்த முடிவெடுக்கும் அமைப்புகளுக்கு கொள்கை உள்ளீடுகளை வழங்குகிறது. அதன் கண்காணிப்பு மற்றும் மதிப்பீட்டுப் பிரிவின் மூலம், பிரதமர் மற்றும் இந்திய வரவு-செலவு திட்ட மதிப்பாய்வை வழங்குவதற்கான அனைத்து தேசிய மற்றும் மாநில திட்டங்களையும் கண்காணிக்கிறது. நிதியமைச்சகத்தால் அங்கீகரிக்கப்படுவதற்கு முன், அனைத்து முக்கிய திட்டங்கள் குறித்த தனது கருத்துக்களையும் வழங்குகிறது.
## இதனையும் காண்க
*இந்திய அரசின் அமைச்சகங்கள்
## மேற்கோள்கள்

## வெளி இணைப்புகள்
*நிதி ஆயோக்கின் இணையதளம்

பகுப்பு:இந்திய அமைச்சகம்
துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம், இந்தியா

**துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம்**  என்பது இந்திய அரசின் அமைச்சகங்களில் ஒன்றாகும். துறைமுகங்கள், கப்பல் போக்குவரத்து மற்றும் நீர்வழிகள் தொடர்பான விதிகள், ஒழுங்குமுறைகள் மற்றும் சட்டங்களை உருவாக்குதல் மற்றும் நிர்வகிப்பதற்கு பொறுப்பான இந்திய அமைச்சகமாகும். இதன் மூத்த அமைச்சர் சர்பானந்த சோனாவால்   மற்றும் இணை அமைச்சர்கள் ஸ்ரீபாத் யசோ நாயக் மற்றும் சாந்தனு தாக்கூர் ஆவர். 
## இதனையும் காண்க
* இந்திய அரசு அமைச்சகங்களின் பட்டியல்
## மேற்கோள்கள்

## வெளி இணைப்புகள்
*துறைமுகங்கள், கப்பல் போக்குவரத்து மற்றும் நீர்வழிகள் அமைச்சகத்தின் இணையதளம்
பகுப்பு:இந்திய அமைச்சகம்
பிரபு

**பிரபு** என்ற தலைப்பில் உள்ள கட்டுரைகள்:

* கர்சன் பிரபு
* டல்ஹவுசி பிரபு
* பாஜி பிரபு தேஷ்பாண்டே
* முதலாம் மிண்டோ பிரபு
* ரிப்பன் பிரபு
* வெல்லிங்டன் பிரபு
* ஹார்டிங் பிரபு

## திரை நாயகர்கள்

* பிரபு சாலமன்
* பிரபு (நடிகர்)
* விக்ரம் பிரபு
* வெங்கட் பிரபு

## திரைப்படங்கள்
* பிரியமுடன் பிரபு
----
தந்தை பெரியார் பாலம்

**தந்தை பெரியார் பாலம்** என்பது திருச்சி மாவட்டம் முசிறி, கரூர் மாவட்டம் குளித்தலையை இணைக்கும் பாலமாகும். இப்பாலம்  அகன்ற காவிரி ஆற்றின் மீது கட்டப்பட்டுள்ளது. இப்பாலம் சுமார் 1.5 கிலோ மீட்டர் நீளமுள்ளது.

1971 இல் தமிழக முதல்வராக இருந்த மு. கருணாநிதி அவர்களால் அடிக்கல் நாட்டப்பட்டது. இப்பாலத்தை கட்ட 1.39 கோடி செலவிடப்பட்டுள்ளது. கட்டி முடிக்கபட்ட 1979 ஆம் ஆண்டில் தமிழக முதல்வராக இருந்த ம. கோ. ராமச்சந்திரன் தனது கையால் திறந்து வைப்பதை விட பாலத்தை கட்டியவர் திறப்பதே சிறந்தது என *பிச்சையா மேஸ்திரி* என்பவரை அழைத்து திறந்து வைத்தார் என்று கூறப்படுகிறது. 

2007 இல் இப்பாலத்தை தமிழக அரசு 2.94 கோடி செலவில் சீரமைத்தது. 

## ஆதாரங்கள்

பகுப்பு:தமிழ்நாட்டில் பாலங்கள்
பகுப்பு:பெரியார் ஈ. வெ. இராமசாமி
திறன் மேம்பாடு மற்றும் தொழில்முனைவோர் அமைச்சகம், இந்தியா

**திறன் மேம்பாடு மற்றும் தொழில்முனைவோர் அமைச்சகம்** என்பது இந்திய அரசின் அமைச்சகங்களில் ஒன்றாகும். நாடு முழுவதும் அனைத்து திறன் மேம்பாட்டு முயற்சிகளையும் ஒருங்கிணைக்க 9 நவம்பர் 2014 அன்று இந்த அமைச்சகம் நிறுவப்பட்டது. இதன் மூத்த அமைச்சர் தர்மேந்திர பிரதான் ஆவார்.  இணை அமைச்சர் இராஜீவ் சந்திரசேகர் ஆவார். திறமையான மனிதவளத்தின் தேவைக்கும், வழங்கலுக்கும் இடையே உள்ள துண்டிப்பை நீக்கி, புதிய திறன்கள் மற்றும் புதுமையான சிந்தனைகளை தற்போதுள்ள வேலைகளுக்கு மட்டுமின்றி உருவாக்கப்பட உள்ள வேலைகளுக்கும் புகுத்துவதை இது நோக்கமாகக் கொண்டுள்ளது.

## செயல்பாடுகள்
* பல்வேறு மத்திய அமைச்சகங்கள்/துறை, மாநில அரசுகள், **தேசிய திறன் மேம்பாட்டுக் கழகம்** மற்றும் தனியார் துறை ஆகியவற்றுக்கு இடையே திறன் மேம்பாட்டிற்கான அணுகுமுறையை ஒருங்கிணைத்து ஒத்திசைத்தல்.
* உற்பத்தித் தரம் மற்றும் தரநிலைகள் துறை சார்ந்த தேவைகளை பூர்த்தி செய்வதை உறுதி செய்ய **தேசிய திறன்கள் தகுதி கட்டமைப்பு**ஐ தொகுத்து செயல்படுத்தல்.
* மாநில திறன் மேம்பாட்டு பணிகளுக்கான தொடர் அமைப்பாக செயல்படுதல்.
* பலதரப்பு முகமைகள் மற்றும் தனியார் துறை உள்ளிட்ட பன்னாட்டு முகமைகள் போன்ற பல்வேறு மூலங்களிலிருந்து திறன் மேம்பாட்டிற்கான கூடுதல் நிதி வளங்களை திரட்டுதல்.
* தற்போதுள்ள திறன் மேம்பாட்டுத் திட்டங்களை அவற்றின் செயல்திறனை மதிப்பிடும் நோக்கில் மதிப்பீடு செய்து, அவற்றை மேலும் திறம்படச் செய்ய சரியான நடவடிக்கையைப் பரிந்துரைத்தல்.
* **ஆய்வக தகவல் மேலாண்மை அமைப்பின்**  திறன் மேம்பாடு தொடர்பான தேசிய தரவுத் தளத்தை நிறுவி பராமரித்தல்.
* பட்டியல் சாதியினரும் பட்டியல் பழங்குடியினரும்,  இதர பிற்படுத்தப்பட்ட வகுப்பினர், சிறுபான்மையினர், மாற்றுத் திறனாளிகளின் திறன் தேவைகள் கவனிக்கப்படுவதை உறுதி செய்தல்.

## இதனையும் காண்க
* இந்திய அரசு அமைச்சகங்களின் பட்டியல்
## மேற்கோள்கள்

## வெளி இணைப்புகள்
* திறன் மேம்பாடு மற்றும் தொழிமுனைவோர் அமைச்சகத்தின் இணையதளம்

பகுப்பு:இந்திய அமைச்சகம்